b'\n_START_ARTICLE_\nAmbroise Thomas\n_START_SECTION_\n\xc5\xbdivljenje\n_START_PARAGRAPH_\nNjegov o\xc4\x8de je bil u\xc4\x8ditelj glasbe, zato je tudi sam od leta 1828 \xc5\xa1tudiral glasbo na Pari\xc5\xa1kem konservatoriju. Tri leta se je izpopolnjeval tudi v Rimu. Iz Italije je \xc5\xa1el za nekaj \xc4\x8dasa na Dunaj, odtod pa se za stalno vrnil v Pariz. Na Pari\xc5\xa1kem konservatoriju je bil kot Auberjev naslednik direktor od leta 1871 pa vse do svoje smrti._NEWLINE_Skladal je ve\xc4\x8dinoma opere, s katerimi je \xc5\xbeel velike uspehe - nekatere izmed njih so bile uprizorjene tudi ve\xc4\x8d kot 200-krat. Danes je najbolj poznan po dveh operah, in sicer po trodejanki Mignon in po petdejanki Hamlet.'